Pietro Maria Fragnelli

**Pietro Maria Fragnelli** (født 1952) er italiensk katolsk biskop av Trapani.
## Liv og virke
### Bakgrunn
Etter å ha gått på gynymnasiet knyttet til seminaret i Taranto og så det klassiske lyceum tilknyttet regionalseminaret i Molfetta, kom han til Pontificio Seminario Romano Maggiore. Han oppnådde en bachelorgrad i filosofi og teologi fra Lateranuniversitetet, lisensiat i bibelvitenskap fra Det pavelige Bibelinstitutt og en grad i filosofi fra «La Sapienza»-universitetet i Roma.

### Prest
Pietro Maria Fragnelli ble presteviet den 26. juni 1977.

Fra 1979 til 1983 var han kapellan i sognet *Sant'Antonio* i Taranto, bispedømmeassistent for FUCI og religionslærer ved det klassiske lyceum «Q. Ennio» i Taranto. I de samme årene samarbeidet han med bispedømmeukebladet «Nuovo Dialogo» i Taranto, som han ble direktør for i 1982. Fra 1983 til 1986 var han sogneprest i sognet *Santissima Croce*, i utkanten av Taranto.

I 1987 flyttet han til Roma, hvor han virket i ni år i avdelingen for generelle anliggender i Statssekretariatet for Den hellige stol. Han ble deretter utnevnt til spiritual ved *Seminario Romano*m og ble seminarets  rektor i 1996.

### Biskop av Castellaneta
Den 14. februar 2003 utnevnte pave Johannes Paul II ham til biskop av Castellaneta. Generalvikar for bispedømmet Roma, kardinal Camillo Ruini, ordinerte ham til biskop den 29. mars samme år; medkonsekratorer var erkebiskopen av Taranto, Benigno Luigi Papa OFM.Cap., og den emeriterte biskop av Castellaneta, Martino Scarafile.

### Biskop av Trapani
Pave Frans utnevnte ham til biskop av Trapani den 24. september 2013. Innsettelsen i embedet fant sted 3. november samme år.

I mai 2015 ble han utnevnt til president for den biskopelige kommisjon for familien, ungdommene og livet i Den italienske bispekonferanse og var som sådan medlem av bispekonferansens faste råd; han innehadde  stillingen til 26. mai 2021. Han er medlem av den sicilianske bispekonferansen.

I 2016 publiserte han en kommentar til teksten *[[Amoris Laetitia]]* av pave Frans.

Trapani er det vestligste bispedømmet på Sicilia, der avstanden over Middelhavet yolø Tunisia er på det korteste. Hvert år den 15. august holder de nordafrikanske byene Tunis og Casablanca prosesjoner for festen til *Vår Frue av Trapani og Tunis*. Denne Maria-andakten ble brakt til Nord-Afrika av italienske immigranter. På begynnelsen av 1900-tallet bodde det 100.000 bare i Tunis. Senere, og i gøy grad under biskop Fragnellis tid i Trapani, har strømmen snudd, med mange migranter og flyktninger som forsøkte å krysse det sentrale Middelhavet fra Algerie, Libya og Tunisia. Mange mistet livet til sjøs. Fra hans bispedømme er den italienske kirke engasjert i å berge og ivareta båtmigranter.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal Camillo Ruini (1931-2008) *1983
* Biskop  *Pietro Maria Fragnelli* (1952-) *2003

## Referanser